I 2006 ble det lagt frem ønsker om å utvide sluttspillet til 14 lag. Forkjemperne for dette viste til muligheten for økte inntekter med to ekstra sluttspillkamper. De påpekte også at sluttspillsystemet med 12 lager ble introdusert da ligaen fremdeles hadde 28 lag, fire færre enn etter utvidelsen i 2002. Motstanderne mente at en utvidelse ville føre til at mindre gode lag kunne komme inn i sluttspillet. De viste også til sluttspillene i NBA og NHl hvor over halvparten av lagene blir kvalifisert til sluttspillet, og hvor dette har resultert i et mindre fokus på seriespillet. I oktober 2013 annonserte NFLs kommissær Roger Goodell planer om å utforske forslaget om et sluttspill med 14 lag hvor den økte inntekten fra to ekstra sluttspillkamper skulle brukes for å argumentere for å forkorte sesongoppkjøringen. Forslaget ble liggende frem til desember 2014, da ingen av lagene i NFC South klarte å avslutte sesongen med en seierprosent over .500; Goodell sa at ligaen skulle stemme over forslaget under eiermøtet i mars 2015. Innen februar 2015 rapporterte derimot at støtte for forslaget blant ligaens lageiere hadde svunnet, og at det var motvilje i ligaens administrasjon om å gjøre noen endringer før etter 2015-sesongen. Innen 2017 hadde interesse for forslaget forsvunnet helt.